CELEX: 31987R2551
Language: el
Date: 1987-08-24 00:00:00
Title: Κανονισμός (ΕΟΚ) αριθ. 2551/87 της Επιτροπής της 24ης Αυγούστου 1987 περί καταργήσεως του κανονισμού (ΕΟΚ) αριθ. 1766/87 περί παύσεως της αλιείας του σαφριδιού από πλοία με σημαία ενός κράτους μέλους, με εξαίρεση την Ισπανία και την Πορτογαλία

Avis juridique important

|

31987R2551

Κανονισμός (ΕΟΚ) αριθ. 2551/87 της Επιτροπής της 24ης Αυγούστου 1987 περί καταργήσεως του κανονισμού (ΕΟΚ) αριθ. 1766/87 περί παύσεως της αλιείας του σαφριδιού από πλοία με σημαία ενός κράτους μέλους, με εξαίρεση την Ισπανία και την Πορτογαλία  

Επίσημη Εφημερίδα αριθ. L 242 της 26/08/1987 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 2551/87 ΤΗΣ ΕΠΙΤΡΟΠΗΣ  της 24ης Αυγούστου 1987  περί καταργήσεως του κανονισμού (ΕΟΚ) αριθ. 1766/87 περί παύσεως της αλιείας του σαφριδιού από πλοία με σημαία ενός κράτους μέλους, με εξαίρεση την Ισπανία και την Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 1766/87 της Επιτροπής (2), επαύθη η αλιεία του σαφριδιού στα ύδατα των διαιρέσεων CIEM VIII εκτός της VIII c από πλοία με σημαία ενός κράτους μέλους, με εξαίρεση την Ισπανία και την Πορτογαλία ή νηολογημένα σ' ένα κράτος μέλος με εξαίρεση την Ισπανία και την Πορτογαλία, από τις 26 Ιουνίου 1987·  ότι η Ισπανία μετέφερε στις 23 Ιουλίου 1987 στην Γαλλία 1 000 τόνους σαφριδιού στα ύδατα των διαιρέσεων CIEM VIII εκτός VIII c· ότι κατά συνέπεια πρέπει να επιτραπεί η αλιεία του σαφριδιού στα ύδατα των διαιρέσεων CIEM VIII, εκτός VIII c, από πλοία με σημαία της Γαλλίας ή νηολογημένα στην Γαλλία·  ότι, ως εκ τούτου, είναι απαραίτητο να καταργηθεί και να τεθεί ο κανονισμός (ΕΟΚ) αριθ. 1766/87 της Επιτροπής εκ νέου σε ισχύ με τροποποιήσεις·  ότι η αλιεία αυτού του αποθέματος από τα σκάφη υπό γαλλική σημαία ή που είναι νηολογημένα στη Γαλλία εξακολουθεί να απαγορεύεται μεταξύ της ημερομηνίας δημοσίευσης του κανονισμού (ΕΟΚ) αριθ. 1766/87 της Επιτροπής και της ημερομηνίας δημοσίευσης του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων σαφριδιού στα ύδατα των διαιρέσεων CIEM VIII εκτός VIII c από πλοία με σημαία ενός κράτους μέλους, με εξαίρεση την Ισπανία, την Πορτογαλία και τη Γαλλία, ή νηολογημένα σ' ένα κράτος μέλος, με εξαίρεση την Ισπανία, την Πορτογαλία και τη Γαλλία εκτιμάται ότι έχουν εξαντλήσει τις ποσοστώσεις που είχαν διατεθεί στην Κοινότητα για το με εξαίρεση την Ισπανία, την Πορτογαλία και τη Γαλλία για το 1987.  Απαγορεύεται η αλιεία σαφριδιού στα ύδατα των διαιρέσεων CIEM VIII εκτός VIII c από πλοία με σημαία ενός κράτους μέλους, με εξαίρεση την Ισπανία, την Πορτογαλία και τη Γαλλία ή νηολογημένα σ' ένα κράτος μέλος, με εξαίρεση την Ισπανία, την Πορτογαλία και τη Γαλλία καθώς και η παραμονή επί του πλοίοιυ ή η μεταφόρτωση από πλοίο και η εκφόρτωση αυτού του αποθέματος, που έχει αλιευθεί από αυτά τα πλοία μετά την ημερομηνία εφαρμογής αυτού του κανονισμού.  Άρθρο 2  Ο κανονισμός (ΕΟΚ) αριθ. 1766/87 καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Δεν έχει αναδρομική ισχύ.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Αυγούστου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 167 της 26. 6. 1987, σ. 19.